CELEX: 31982D0929
Language: el
Date: 1982-12-20 00:00:00
Title: 82/929/EOK: Απόφαση τής Επιτροπής τής 20ής Δεκεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Tektronix — Waveform Viewing Transient Digitizer System, model WP 210» δύναται νά πραγματοποιηθεί ατελώς, ως πρός τούς δασμούς τού Κοινού Δασμολογίου

Avis juridique important

|

31982D0929

82/929/EOK: Απόφαση τής Επιτροπής τής 20ής Δεκεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Tektronix — Waveform Viewing Transient Digitizer System, model WP 210» δύναται νά πραγματοποιηθεί ατελώς, ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 383 της 31/12/1982 σ. 0003 - 0003

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Δεκεμβρίου 1982  περί διαπιστώσεως ότι η εισαγωγή της συσκευής με την ονομασία «Tektronix-Waveform Viewing Transient Digitizer System, model WP 2010» δύναται να πραγματοποιηθεί ατελώς, ως προς τους δασμούς του Κοινού Δασμολογίου  (82/929/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 3ης Μαΐου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Tektronix-Waveform Viewing Transient Digitizer System, model WP 2010», που παραγγέλθηκε την 13η Νοεμβρίου 1978 και που προορίζεται να χρησιμοποιηθεί για τη μέτρηση του βραχέος χρόνου μεταβολής φάσεως στα κράματα και ιδιαίτερα για την καταγραφή της εξέλιξης σε σχέση με το χρόνο, των μεταβολών φάσεως, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελούμενη από εκπροσώπους όλων των Κρατών μελών, συνήλθε στις 20 Οκτωβρίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι ένα σύστημα καταγραφής σημάτων·  ότι τα αντικειμενικά τεχνικά χαρακτηριστικά της, όπως η ευαισθησία στο πεδίο της μέτρησης του χρόνου, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·  ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι συνεπώς, η εν λόγω συσκευή δικαίως δύναται να εισάγεται ατελώς,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Tektronix-Waveform Viewing Transient Digitizer System, model WP 2010», που αποτελεί το αντικείμενο της αιτήσεως της 3ης Μαΐου 1982 της γερμανικής κυβερνήσεως, δύναται να πραγματοποιηθεί ατελώς, ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 20 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ.L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.